Povestea lui Petru Gabor Ioan, șoferul de TIR care a lăsat volanul pentru a-i ajuta pe ucrainenii din zona de război
Petru Gabor Ioan a fost șofer de transport internațional până la izbucnirea războiului din Ucraina. O vecină l-a rugat să facă un transport cu ajutoare umanitare, iar acel episod i-a schimbat complet viața, notează PRESShub.
Dacă la începutul războiului mergea de două ori pe săptămână în Ucraina, acum, când donațiile au scăzut foarte mult, încearcă să ajungă de două ori pe lună. Când nu a mai avut donații pentru a finanța transporturile, a început să cheltuiască din banii familiei, ceea ce l-a dus la divorț.
Și-a continuat misiunea, chiar cu riscul propriei sănătăți
Pe lângă tonele de alimente transportate în Ucraina, a evacuat peste 7.000 de civili din zone de conflict și a adus în România 660 de refugiați ucraineni. Având o fiică foarte bolnavă, care s-a vindecat în timp, s-a gândit că poate mulțumi divinității prin munca de voluntariat.
Petru Gabor a povestit PRESShub că drumurile în Ucraina l-au costat inclusiv propria sănătatea. A fost bătut de soldații ruși din Bucea. A fost lovit de o mină antipersonală, care i-a distrus muschii de la mâna stângă.